SZONJAREBEKA

Budrala Sára

1.BELSŐ, FALUSI SZOBA - ESTE.

Gyengén világított fabútoros szobában, szanaszét dobált tárgyak vannak. SZONJA (20) és REBEKA (22) paplanokba s pokrócokba gabalyodva hevernek egy rendetlen kis ágyon. SZONJA lábaival a falat támasztja, arcán váltakozva villannak fel a telefon sugárzó fényei, amit a kezében tart. AKADOZÓ, GYORSAN VÁLTAKOZÓ HANGOK HALLATSZANAK A KÉSZÜLÉKBŐL. REBEKA a mellkasán lévő könyvnek a borítóját kapargatja, mereng. A SZOMSZÉD SZOBÁBÓL FESZÜLT SZÓVÁLTÁS HALLATSZIK.

REBEKA

(kissé ironikusan)

Na jó, én lassan

lefekszem.

A SZOMSZÉD SZOBÁBÓL EGYRE HANGOSABBAN SZIVÁROG ÁT A VITA. REBEKA kiszáll az ágyból és vetkőzés közben elkezd keresgélni egy szekrényben, majd sóhajt, rátámaszkodik a polcra és a fejét a szekrény mélyén nyugtatja pár pillanatig. Majd egy hirtelen mozdulattal kiránt egy kinőt pizsamát, (vele együtt más ruhák is kiesnek) elkezd agresszív mozdulatokkal vetkőzni és átöltözni. Mire REBEKA átöltözik, SZONJA végre felpillant a telefonja mögül,és elkezd nevetni REBEKÁN, majd REBEKA is kínjában felnevet:

SZONJA

Jaj ne, én is

Elfelejtettem hozni

magamnak...

REBEKA az ágy felé indul, de útközben beüti a lábujjkáját. Megtorpan s némán szenved, ugrálva fogja a lábát, majd leguggol. SZONJA hangosan kezd nevetni. A SZOMSZÉD SZOBÁBÓL BESZIVÁRGÓ VITA HIRTELEN ELHALKUL. AJTÓNYITÁS HALLATSZIK. SZONJA felriad. Egy ajtó nyílik, fény szivárog be. Egy női alak nyit be a lányok szobájába, testére árnyék vetül. REBEKA egy pillanatra behunyja a szemeit, sóhajt.

ANYA

Na, de mostmár lefekvés

legyen. Szonja, még

nem sült ki a szemed a

telefonozástól? S a szekrényt

ezért raktam rendbe a múltkor,

hogy kidobáld belőle

nagyanyád drága hálóruháit

Rebeka? Kézzel varrta s

csipkézte hónapokig!

REBEKA megvetően néz fel anyjára.

SZONJA

(hallgat, majd hirtelen)

Nagyon kicsi ez az ágy.

Most már tényleg nem

férünk el benne na...

ANYA

Hadd el, mi annak idején

öten aludtunk benne

s nem lett semmi bajunk...

REBEKA

(ironikusan)

Bocs!

REBEKA elfordítja a fejét, feláll és nekitámaszkodik az ágynak.SZONJA gyorsan REBEKÁRA pillant, majd az anyjára.

ANYA

Bocs...semmi bocs.

Én még dolgoztam is a te

korodban, most nagyritkán

amikor idejövünk, ejsze

kibírjátok.

REBEKA tekintete egy távoli ponton nyugszik, SZONJA a telefonját az ágy szélén lóbálja.

ANYA

...holnap reggel

felsepritek a házat,

mielőtt jönnek a rokonok,

ha ma nem méltóztattatok

megcsinálni

REBEKA visszaguggol, elkezdi mérgesen visszapakolni a kidobott ruhákat a szekrénybe.

ANYA

s a rothadt almákat is

a kertből már felét

széttapostuk...

már unlak kérlelni.

REBEKA

(irritáltan)

Jól van már na...

ANYA

(kis szünet után)

...Jóéjt.

A női alak becsapja az ajtót, REBEKA a ruha visszarakás közben egyszer csak egy régi fényképet ver le a polcról. Kezébe veszi, szemléli. A kép alján felirat és dátum: 1939, június 24, Szentiván napi ünnepség. Kihúz a szekrényből egy hálóinget. Hol a képet, hol a hálóinget nézi. A SZOMSZÉD SZOBA ZAJA MEGINT FELERŐSÖDIK.

REBEKA

Nézd Szonja! Ez

Ugyanaz az ing, ugye…?

Ez nagymama.

SZONJA az ágyból nyújtózik a ruhásszekrény felé.

SZONJA

Aha…ide adod az

én pizsimet is?

REBEKA

                      Június 24-e meg…

nem a nyári napforduló?

Szentiváni ünnepség…

REBEKA elkezd járkálni a szobában a képet leteszi az asztalra és a hálóinget libegteti.

REBEKA

Emlékszel, hogy mennyit

mesélt erről, Szonja?

A harmatfürdésről?

SZONJA kissé unottan bólogat, közben lusta mozdulatokkal felveszi a pizsamáját. REBEKA folytatja.

REBEKA

(az asztalra csap)

Szonja...holnap reggel,

Muszáj kipróbáljuk!

SZONJA

(a pizsamafelsőt

felhúzza)

                  Mi a bajod, ember...

                  Keresztelőre jöttünk.

REBEKA

                  De mikor máskor fogunk

                  még idejönni pont június

24-én!? Meg külömben is…

inkább maradnál itt ebben?

Nem vagy kíváncsi? Nem

lehetnénk már csak mi

és ez az egész, ez az

egész. Ennek az egésznek

a szép része.

SZONJA

                  Nincs kedvem ehhez,

Rebeka. Legyen vége minél

hamarabb a kálváriának

s menjünk vissza. Lekapcsolod

a villanyt?

2. KÜLSŐ, HÁZ, ÉJJEL.

REBEKA még mereng egy picit, majd lekapcsolja a villanyt, az ablak fele indul, elveszi a képet és az ablakpárkányra támaszkodik, a képet a párkányra teszi kifele néz. REBEKA arcát és az ablakokat holdfény világítja, az ablak üvege csillog, alig áttetsző.

3.KÜLSŐ, MEZŐ, HAJNAL

EGY ÖREG NŐ HANGJA KÍSÉRI A MONTÁZST AKI MESÉL A RÉGI SZOKÁSOKRÓL ÉS EGY FIATAL LÁNY/LÁNYOK ÉNEKE HALLATSZIK (Mi vagyunk a rózsák,/ mi szeretjük egymást, /szép piros hajnalba' /megöleljük egymást).

NÉNI

(szöveg)

1. A REBEKA által felfedezett kép első frameje jelenik meg, és egyszer csak mozgókép lesz belőle. A képbeli virágkoszorús lányok pózolnak, majd nevetnek, utána egymás kezét fogva körbe álnak és énekelve körtáncot járnak.

2. Ugyanazok a lányok hempergőznek egy dombon

3. A lányok folyóban mosdanak.

CUT TO BLACK:

FŐCÍM

CUT TO:

3.BELSŐ, FALUSI SZOBA – KORA HAJNAL.

A szoba selymes félhomályban úszik. SZÚNYOGDONGÁS HALLATSZIK. SZONJA kényelmetlen pozícióban fekszik, csak a feje van betakarva. A TÁVOLBÓL KUKORÉKOLÁS HALLATSZIK. SZONJA hirtelen rácsap az arcára. A mellette fekvő REBEKA felocsúdik, a telefonjára néz.

REBEKA

                  Bassza meg! Szonja,

gyere, 5 perc és felkel

a nap!

REBEKA kiugrik az ágyból, magára húz egy fehér csipkés hálóinget.

REBEKA

Szonja ez nagyon jó

lesz, na...légyszi,

te nem emlékszel

mennyit mesélt erről

nagymama?

SZONJA

                  Egy percig sem tudtam aludni,

                  ezek a kurva szúnyogok.

REBEKA

                  Gyere! Kint nem lesznek.

CUT TO:

4. KÜLSŐ. MEZEI FALŰVÉG.- HAJNAL

SZONJA s REBEKA a falu vége fele kullognak. REBEKA borzosan és kissé ügyetlenül, de izgatottan halad előre a ruháját lebegtetve. Egyik kezében egy jókora bot, a másik kezében egy fehér anyag. SZONJA ásítozva pár lépéssel mögötte kullog, vakarja a könyökét.

REBEKA

(hálóingre mutatva)

Ugye milyen szép?

Felveszed te is?

Pont ilyeneket hordtak

régen is...s tudod,

van az az ének is amit

ilyenkor énekeltek…

Mi vagyunk a rózsák...

REBEKA éneke visszhangzik a faluban. SZONJA felnevet. REBEKA egy kicsit elszégyelli magát, aztán átadja SZONJÁNAK a másik hálóinget. SZONJA lustán megnézi a ruhát.

REBEKA

(védekezve)

Itt tényleg voltak

dolgok, szép dolgok.

S hiába mind

mesélnek nekünk róluk,

s tartják a naftalinos

szekrényben eldugva...

ha velük képtelenség,

komolyan, nem értem...

SZONJA durva mozdulatokkal magára ölti a hálóinget és belevág REBEKA szavába, miközben a mező fele mutat:

SZONJA

Jó, jó...na. Akkor arra?

5.KÜLSŐ. MEZEI FÖLDÚT – NAPPAL

CUT TO:

SZONJA és REBEKA a földúton haladnak. A TÁVOLBÓL JUHNYÁJ HALLATSZIK. Hajnalodik. REBEKA néha-néha megáll és virágot szed, magyaráz, egy tisztásra mutat. SZONJÁNAK jobb kedve van, de még mindig álmos, bólogat. REBEKA előre szalad képet próbál készíteni SZONJÁRÓL a telefonjával. SZONJA irritáltan tűri, majd egyszer csak megtorpan.

REBEKA

Na...mit mind

komolytalankodsz...

SZONJA, lassú mozdulattal REBEKA háta mögé mutat.

SZONJA

Van nálad bot.

KUTYA UGATÁS HALLATSZIK. A lányok megijednek, de még nem hátrálnak. REBEKA riadtan körbe néz, kétségbeesetten dörzsöli a homlokát. A KUTYAUGATÁS EGYRE AGRESSZÍVABB ÉS EGYRE KÖZELEBBRŐL HALLATSZIK. SZONJA s REBEKA nagyon közel szorulnak egymáshoz.

SZONJA

Pásztorkutyák, bazdmeg...

REBEKA felemeli a botját. SZONJA felkap egy követ. REBEKA rémülten nézi SZONJÁT, egyhelyben lépked, majd hirtelen és ügyetlen mozdulattal megpróbálja felnyitni a telefonját, de sehogy sem sikerül.

REBEKA

Felhívom...

REBEKA kiejti kezéből a telefont, ami elkezd lefele gurulni a dombon.

SZONJA

(rémülten figyeli

a kutyákat)

Bassza meg!

A lányok lassú lépésekkel hátrálnak. A kutyák már csak pár méterről csaholnak. SZONJA megemeli a követ. Rémült arckifejezésekkel várnak mindketten a kutyatámadásra.

SZONJA

Rebeka...

Hirtelen, megjelenik egy pásztoralak a domb tetején:

PÁSZTOR

Kusti, ne ebattai!

Ná féljenák...a menkütöket!

Uccu a karámhoz, a mindeneteket.

Gyártek, nem harapnak.

A kutyák elhallgatnak, s a pásztor köré gyűlnek, a lányok lassú mozdulatokkal leeresztik a kezeiket. SZONJA megkönnyebbülten sóhajt, REBEKA sokkos állapotban van.

SZONJA

Köszönjük szépen!

REBEKA

(leguggol)

Köszönjük...!

PÁSZTOR

Hát hova indultak a

kisasszonkák, hajnalszakadtában?

Kié vagytok,

ha szabad kérdezni.

SZONJA

...Csomlós...Katinkáéké.

Csak ide megyünk a

mezőre, virágot szedni.

PÁSZTOR

Jaj, hát tudom én azt,

Szentivány reggelén.

Na menjenek csak, mostmár

lecsitultak ezek a bestiák.

CUT TO:

6. KÜLSŐ, MEZŐ – NAPPAL

REBEKA fején koszorúval egy másik virágkoszorút fon csendben, kissé könnyes a szeme, SZONJA hordja neki a virágot, s közben kissé aggódva nézi.

SZONJA

Rebeka...

Hosszú csend után:

REBEKA

Mi?

SZONJA

Nem történt semmi,

na...itt vagyunk

a mezőn ahogy akartad...

na... hogy is van az

a rituálé? Rebeka...

REBEKA

Hagyjuk na. Elszaródott.

SZONJA

(kissé játékosan)

Fejezd be. Mostmár engem

is kiráncigáltál...

REBEKA, SZONJÁRA néz.

REBEKA

Jó...bocsi, csak ez

az egész kutyás dolog...

meg miattam majdnem...

SZONJA

Az már megtörtént, na

itt a harmat, mit

csináltak vele nagymamáék?

REBEKA összeköti a második virágkoszorút és SZONJÁNAK adja, elmosolyodik. REBEKA motyog.

SZONJA

                  Mi?

REBEKA

(idegesen)

Hempergőztek!

SZONJA kissé darabos mozdulatokkal leül a földre és elkezd hempergőzni, a lejtő közepén felnéz REBEKA fele:

SZONJA

                  Így?

REBEKA elmosolyodik, próbál nem nevetni a testvérén.

SZONJA

Na nekem ne...gyere

te is!

REBEKA kissé bizonytalanul fekszik a földre, majd lefordul a dombon. Két fordulás után, SZONJÁRA néz, elkezdenek vihogni majd mind a ketten ujjongva leereszkednek a dombon. A gurulásra, rávillannak pillanatok, REBEKA éjjeli ábrándozásából (a montázsból). Egyre gyorsabban váltogatják egymást a síkok, a nagymamának a múltbeli rítusa és SZONJA meg REBEKA jelenkori rítusa. SZONJA meg REBEKA egyre gyorsabban gördülnek le a dombon.

CUT TO:

REBEKA közeli arcképére vált a kép, aki meghatódva, életteli arckifejezéssel lihegve terül hátra a fűben. A domb alján piszkosan, virágok között pihen mindkét lány egy ideig. ELKEZD CSENGENI EGY TELEFON. SZONJA fekve előkeresi a telefonját.

SZONJA

Fú te, a keresztelő...

REBEKA

Hány óra?

SZONJA kuncog, a telefonját közéjük dobja.

REBEKA

(Rebeka nyugodtan Szonjára

néz, majd vissza az égre)

Beszélek én vele.

SZONJA kissé meglepődve nézi REBEKÁT, majd bólogat.

SZONJA

(kicsit kételkedve)

Jóvan...

REBEKA lassú mozdulattal kezébe veszi a telefont. A füléhez teszi. A TELEFONBÓL ÉRTHETETLEN MOTYOGÁS HALLATSZIK.

REBEKA

A mezőn. Nem. Még

nem megyünk. De nagyon

szép itt, kéne lássátok...

majd később sepregetünk,

igen azt is felszedjük.

Keresztelőre?

...

De mi már megkeresztelkedtünk.

REBEKA elkezd nevetni, kezéről ruhájába törli a sarat. SZONJA szemei kissé elkerekednek és elkezd nevetni, de ő is felnevet. A TELEFON BÉLI HANG FOLYAMATOSAN BESZÉL, DE EGYRE HALLKABB. A lányok egymásra nézve nevetnek, mutatják egymásnak mennyire sárosak. A TERMÉSZETI HANGOK EGYRE HANGOSABBAK.

REBEKA

(Mozdulatlanul és szelíden)

Jól van anya,semmi baj,

mindjárt ott leszünk.

SZONJA és REBEKA lenyugsznak, majd hogy ellepi őket a növényzet, nézik az eget. A TELEFONBÓL BESZÉLŐ HANGJÁT TELJESEN ELNYELI A MADÁR CSICSERGÉS, CIRIPELÉS, TERMÉSZETI ATMOSZFÉRA.

VÉGE